
O Volapükaflens Valöpo! 


Primü julayel nulik, spelobs, das studans länas mödik olärnons 
dinis völadis ä nitedikis. 


I spelobs, das anikans osevädükons Volapüki utanes, kels büo 
no elilons dö on. Anu in Bevüresod dabinon tidodem gudik tiädü : 
„Volapük pro Alan” in püks netik vel, kel olofon mögi baliones menas 
da vol ad lärnön püki obsik. 


Su pad sököl gasedila okanols reidön lartügi nitedik tefü pük 
vero bevünetik. Dabinon-li jenöfo, u dabinons-li püks te „Yuropiks,” 
sevabo : püks bevünetik penemöl, kels dünons „Yuropänanis,” ab по 


voli veitikum? Igo Volapük labon stabi somik, kobü Sperantapük ed el 
„Interlingua.” 


Lautan mäniotom Lindäni, Frikopi äsi Tsyinäni e säkom: 
„Muton-li pük bevünetik ninädön i vödis netas at?” 


Din binon komplitik. Cedü ob, pük vero bevünetik muton 
binön pük nulik pro alan; sekü atos, alan obinon leigik tefü рік at. 


In gasedil okömöl okleilükob tikamagoti at fovo. 


Valikosi Gudikün Oles ed Olikanes 

DÖ PÜK VOLIK VERATIK 
Fa hiel John Redgwell 





Ereidob Ко nited gretik lartügi tiädü „Rosenberger - Volapükan 
Revidiälik.” (GUSTUL 2005). 


Baicedob ko redakan, das pük vero bevünetik söton bradön voli lölik. 
Cedü ob, Volapük а Sperantapük no binons saido bevünetiks. Vödastok 
onsik pevälon ledino se vödastok pükas Yuropik. 


Binos vemo fikulik ad jafön püki fuliko bevünetiki, ibä, samo, tsyin 
binon pük vögädik - sinif vöda alik sekidon de vögäd, ma kel paspikon. If 
viloy jafön püki fuliko vögädiki, mög по dabinon ad labön püki te dilo 
vögädiki! Votaflano, if laboy püki fuliko vögädiki, mög по dabinon ad 
gebön vödis se püks vesüdik, bi vöds somik no labon sinifi ma vögäd. Fovo 
vöds tsyinik binons ledino balsilabiks - silab alik notodon suemodi bal. 
Vöds se püks vesüdik no jäfidons somo! 





Sümo, no binos fasilik ad migön pükis vesüdik ko püks Frikopik, bi 
vöds at ceinons fomis okas ай notedön baläli ko vöds votik. Еоті kinik 
sötoy-li välön pro pük bevünetik? Рік bevünetik söton-li labön siti somik 
pro vöds valik? 


Votaflano, mög dabinon ай јап püki, kel labon vödis noe se püks 
Yuropik vesüdik, abi se püks Lindäna, Larabäna, e r. 


Volapük äsi Sperantapük ninädons vödis anik se püks somik, ab 
vöds at sinifons dinis patik, no dinis geböfik, samo: buk, bim, man, vom, 
zif. Vödi „kitab” (= buk) se pük Larabänik geboy id in Persänapük ed in pük 
cifik Lindäna (hindiy). Demü atos ekö vöd saidiko bevünetik! Mard” 
sinifon „mani” Persänapüko ab geboy oni id in hindiy. Сейй ob Volapük e 
Sperantapük sötons ninädön vödis somik. 


Pük veratiko bevünetik no mögos, kodü difs binoda bevü püks 
vesüdänik/Lindänik e püks Tsyinäna e Frikopa, ab pük mögon, kel bradon 
fuliko pükis Yuropa, Lofüdäna Zänodik е Lindäna. 


El „Reform-Neutral? äsi el „Interlingua” e г. progedons in lüod 
dobik. 

ЅРАК BISARIK 


Sagäd golik: Cils vilaga esagons, 
Das ilogons, iküpons 
Späki peklotöl lölo in viet. 


Fe ejenos neito, 
Muf späka leito 
Igolon vifo da cems äs su sket. 


Ekleilükom nilädan: Enu äspikob ko lödan: 

„Efe elilob, bäldikan! 

Das späk lödon kobü ol in dom et.” 

Gespikom man bäldik: „Timi no labob 

Ad jäfikön me mob, 

Das späk in viet späkon nen nelet. 

„Тшеті iperob, 

Äsketob ga su sob 

Lenlabü neitajit in viet.” 


Ekö dientif späka bisarik! 


DÖ MANS TEL YUNIK GLÖMIÄLIK 





E DÖ LÄD VEMO YUFIÄLIK 
Hiyunan geilik kobü flen, Dö läd labü jelöms mödik 
Nemil kela binon „Веп,” Spikoy me visips vödik. 
Ven nen kik lükömoms, Sosus reinos, 
Da fenät fe grämoms, Kifi vo tefos? 


Hiyunans geilik labü slen. Lädi labü jelöms mödik! 

VERAT POTÜVON FINO (FINOT) 





El Acsionov no ävilom konön miventüris oka alikanes. Seifölo 
ägespikom: 


„Kodü sins oba, nendoto, e binob in top at sis yels teldegmäl.” 

Ab el Macario äbleibom säkön ome: 

„Sins-li? Sins kinik-li?” 

El Acsionov ävilom seilön, ab kompenans äkonoms 
lükömölane nulik kodi cödetama omik. Seiman isasenom tedani, 
kel ätävom lü yelamaket ed ipladom neifi deadana ini sak oma nen 


nol omik. Somo päcödetom negidöfo. 


Fino el Macario älülogom küpäliko eli Acsionov ed äflapom 
küidis ока me nams bofik: 


„Јепау bisarik kinik!” ävokädob. „ЕйтіКо, по peyunikol dü 
yels valik аё...” 


Fanäbs votik äsäkoms omi аі dönu: „Кідро esevädol-li eli 
Acsionov? Kikodo nitedälol-li tefüù om?” 


Ab el Macario no ävilom gespikön. Te äsagom: „Vol binon 
vo smalik, o flens! Finükoy ad tuvön oki ai dönu.” 


El Acsionov, id om, go vilöfo änulälom, va el Macario 
jenöfiko äsevom sasenani, ed äsäkom omi dö atos: 


„No Ба elielol-li spikön dö din аі? Ed elogol-li obi seimüpo?” 
„Elielob-li spikön in tef at? Е kikodo noli? Spikoy dö 


valikos, sevoy valikosi. Ab dins somik epasetons, ed utan, kel 
elielon konön dinis somik, eglömon onis anu.” 

„No esagoy ole, kim äbinom-li sasenan?” 
El Macario ägespikom smililölo: 


„Sasenan-li? Ab nendoto binom utan, in sak kela etuvoy 
neifi. Niludobs plao, das seiman edunom osi ole. Noli? Кіт 
äbinom-li? No sevoy osi! Reto, lio äkanomli klänedön neifi in sak 
nen nol ola? Sak ola älagon su фей... noli? Üsevol, if seiman 
imaifükom oni . . . 


Pos vöds at, el Acsionov pesüadükom oki, das man et mutom 
binön lautan miduna. Nen sagön vödi votik, älöükom oki ed 
ämogolom. 


Da neit et по äkanom slipön. Тот jeikik ätomon omi. 
Äloegom beigolön foi logs okik jenöfotis äsi pösodis mödik se 
pasetatim. Ekö matan, kel begof omi ad по degolön. Ekö от, kel 
ätävom ve süt, e matan sökof omi labü logs lügik. Binof is anu, liföl fo 
om. Logom te logodi ofa, logis ofa, lielom spikön ofi, lilom smili ofa. 
Täno ekö cils oma soäsä äbinons tü tim et, nog putüls. Logom cili 
bäldikün те mäned pevilupöli, e cili votik bradü mota. Täno logom 
oki it. Binom yunik e nenkudik. Pledom gitari. Ag! Vio äbinom 
läbik tü tim et. Täno logom topi kiöpo pälebatom fa fanäbigalädan, kel 
igebom stafi; menamödoti, kel züon fanäbis, kels blümoms ad 
mogolön. Logom jänädis love nams e futs. Memom yelis teldegmäl 
alik lelieda nensamik. Tom oma letomon omi. Ag! Ävilom deadön!! 
Seifom. „E valikos,” tikom, „Койй jäpan et miserik!” 


Ädabinos timül, dü neit et, äsä äzunikom somo el Acsionov, das 
äsenom, das äkanom sakrifön valikosi, igo lifi it sekü vinditasoaf. 
Äplekom lunüpo ad getuvön takedi, ab neplöpo. Tü del sököl 
ästeifülob ad no kolkömön eli Macario e ad vitön ad lülogön omi. 


So äjenos dü dels deglul. El Acsionov no plu äplöpom ad 
slipön. Ün neit seimik, ilöädom se bed ed iprimom ad golön da 
fanäböp. Sunädo älilom noidili: äbinos äsif tail pämoükonöv dis 

bed. Ästopom ad logön utosi, kelosi äjenos, ed ekö, isekömom disao 
bed el Macario! El Acsionov ävilom föfiogolön, ab el Macario 
äkipom omi me brad ed äkleilükom ome, das äjäfikom me seb hoga 
dis völ fanäböpa ad mofugön de top et. Tü del alik ämopolom taili 
bosik, ed äklänedom oni in buts oka. Ämoükom taili at ven ägolom 
plödio ad vobön. 


„Sagolöd nosi, o flenäd oba!” ävisipom ome el Macario, „ed 
okanol mofugön ko ob. If trätol obi, olebatoy obi, ab no cedolöd, das 
opardob ole osi. Odeidob oli. 


Fo man et, kel iravom dabini lölik oka, el Acsionov 
ätodom zuno. ÄAlivùükom bradi okik de gleip ота, sagölo: 


„Fugön-li isao? Е kikodo-li? Flagob ole ad deidön obi 
telidnaiko, ob it edunob osi sis lunüp. No nog sevob utosi, kelosi 
odunob. Sekidos de utos, kelosi God osagom obe.” 


Tü del sököl, soldats, kels ädugoms fanäbis lü voböp 
äküpodoms eli Macario, kel ävagükom butis. El Macario 
äsäkusadom oki, sagölo, das ek ipladom taili ini buts äs cog. Ab 
sunädo ävestigoy dini ed ituvoy hogi. Kim іјйрот-1і hogi? Alikans 
änooms noli dö atos, e nek iträtom eli Macario, bi äsevoms, das pön 
nofüla somik öbinon lebat — pön jeikikün. Dü besäkam fanäbas, 
dilekan äflekom oki lü el Acsionov, snati kela äsevom legudiko, ed 
isagom ome: 


„Lö! o bäldikan gudik, spikolöd! Кіт edunom)li hogi at? 
Sevob, das по kanol lugön. Sagolöd obe verati äsif ästanom lo 
God.” 


а El Macario ästanom lo dilekan ed älogetom lù от lindifiko. 
Üsagoy, das din at no ätefon omi. Lü el Acsionov no igo äbinon 
loged viföfik. Nams e lips ela Acsionov, votaflano, ädremilons. 
Äblebom seilo lunüpo. Ätikom: „Seilön sinifos savön omi. Ab 
kikodo savön-li utani, kel epäridükon lifi lölik oba? Vinditön-li 
оте kodü valikos, kelosi esufob? Sagön-li verati? Nendoto olebat- 

oy omi lejeikiko. Ed üf sasenan no äbinomöv om it? If ba ipöloböv-li tefü 
atos? E binoböv-li läbikum demü pönod oma? 


Dilekan äfovom: „Spikolöd! O bäldikan!! Кіт ejüpomJli hogi at? 

El Acsionov älülogom eli Macario, täno ägespikom: 

„Elogob nosi. Sevob nosi. 

Fanäböpal ämogolom. 

Tü neit sököl, el Acsionov äslipikom, ven älilom eki, kel 
älükömom. Man äseadom oki futü bed oma. Do ädagos, ädasevom eli 
Macario. 

„Kisi vilol-li nogna?” äsäkom el Acsionov. 

El Macario no ägespikom. 


Seko el Acsionov älöðükom oki ad seadön su bed. 


„Sagolöd obe, kisi vilol-li? Mogololöd! Voto obüedob kömön 
galädanis!” 


El Macario äklienom löpü om, e sosus äbinom flanü om, äsagom: 
„О Ivan, pardolös begö! obi . . . 
„Pardön oli? E kikodo-li? 


„Ob binob sasenan tedana. Ob ebinob, kel isleifob neifi ini 
sak ola. Id ävilob deidön oli, ab ililob noidis. Isleifob neifi ini sak 
ola ed ifugob da fenät.” El Acsionov äseilom. Asagom nosi. 


El Macario ämogolom boso de bed, ädokienom, labü flom ta 
glun, ed äsagom nogna: „О Ivan, pardolös obi! Pardolös obi, begö! 
pro löf Goda! Okoefob, das ob edeidom tedani, ed obinol libik - 
ogegolol lomio!” 

Täno el Acsionov äsagom оте lügo : 

„Ekö vöds gudik. Ab tefü ledols oba, kelis esufob-li? Е tefü 
lelieds, kels spetons ођі-]1? Kiöpio ogolob-li? Matan oba edeadof. 
Cils ора eglömons obi. Kiöpio kanob-li golön anu? Мезеітіо...” 

El Macario, ai su kiens oka, äflapom flomi ta glun. 

„O Ivan! Pardolös obi! Ven älebatoy obi, no esufob somödo 
äs anu, fo ol. Ag! Pardolös obi nemü Kristus! Pardolös miseran 
at, kel seatom lä futs olik.” Ed el Macario ädrenom mödo. 


El Acsionov, lielöl omi drenön, iprimikom ad drenön, id om. 


„Begolös Godi ad pardön oli,” äsagom. Ba binob badikum, 
kaol. Ba tumna badikum, ka ol.” 


Esagölo atosi, el Acsionov isenälom, das tom oka äbinon 
svidikum. Ab tü timül ot, isenälom i bäldi, i feni. No isegolom se 
fanäböp, no ädesinom plu ad gegolön lomio. Te ävilom blümükön 
oki ad deadön. 

El Macario no äküpälom ad el Acsionov; ai äbegom omi ad 
sagön nosi, ed äkoefom, das om it ibinom sasenan. Ab tù del 
libükama ela Асѕіопоу, bäldikan gudälik at ideadom. 

FIN 
2 8 8 8 2 3 & 8 3 
KÜPEDOTS ALDELIK 


Töbs obsik suvo binons neküpädiks leigodü töbs votikanas. 


If no kanol pardön nefleni olik, no kanol juitön püdäli. 


